Elkészült a legújabb Windows 10-frissítés - Hír - Computerworld
| 2019 október 17. 18:41
Nem igazán sieti el a Microsoft a 1909-es verziószámú, idén őszi frissítés kiadását. A verziószám szeptemberre utal, azonban a hivatalos elnevezés alapján most már biztos, hogy a szoftver csak novemberben jön ki. Meg nem erősített hírek szerint november 12-én, az a havi frissítőkedden jelenhet meg.
Egyelőre az Insider tesztelőprogram útvesztőiben bolyong a szoftver: Brandon LeBlanc, az Insider programért felelős Microsoft-vezető szerint a Windows 10 18363.418-as (végsőnek minősített) buildjét jelenleg a program Release Preview körének felhasználói tesztelik.
Mint már korábban többször írtunk róla, a November 2019 Update inkább tekinthető szervizcsomagnak, mint egy nagyszabású frissítésnek a kevés új funkció miatt. A jelentősebb újdonságokat a jövő tavasszal esedékes 20H1 kódnevű kiadásra tartogatja a Microsoft. A szervizcsomag minősítést támasztja alá, hogy a November 2019 Update állítólag egyszerű kumulatív frissítésként fog érkezni a számítógépekre.
Címkék: #windows 10 #november 2019 update #frissítés #szervizcsomag #operációs rendszer #microsoft